b'\n_START_ARTICLE_\nFitocenologija\n_START_SECTION_\nFitocenolo\xc5\xa1ka delitev\n_START_PARAGRAPH_\nPoleg tega fitocenolo\xc5\xa1ka delitev obi\xc4\x8dajno razmeji dve zdru\xc5\xbebi z ostro mejo, \xc4\x8deprav lahko prehajata druga v drugo postopoma, v \xc5\xa1irokem pasu. Razlike v pogledih v veliki meri izhajajo iz debate, ki sta jo za\xc4\x8dela ameri\xc5\xa1ka ekologa, Frederic Clements (fitocenologija v osnovi temelji na njegovih idejah) in Henry Gleason (njegov pogled na zdru\xc5\xbebe je zametek kritike fitocenologije).\n_START_SECTION_\nNastanek zdru\xc5\xbebe\n_START_PARAGRAPH_\nPo Clementsu so za nastanek zdru\xc5\xbebe najpomembnej\xc5\xa1i abiotski dejavniki.Zdru\xc5\xbebe je videl kot superorganizme, ki so namesto iz celic|celica in tkiv sestavljene iz razli\xc4\x8dnih vrst.Obliko enovitega organizma lahko vedno napovemo vnaprej, tudi vrstna sestava zdru\xc5\xbebe v vsakem posameznem klimatskem obmo\xc4\x8dju naj bi bila vedno enaka, meje med zdru\xc5\xbebami pa bolj ali manj ostre. Da tudi v ozkem obmo\xc4\x8dju v naravi vse zdru\xc5\xbebe v resnici niso povsem enake, je posledica tega, da se nahajajo na razli\xc4\x8dnih razvojnih stopnjah.Sicer pa vsaka zdru\xc5\xbeba nastane,raste,dozori in na koncu izgine, kakor vsak organizem.'